Memoria flash

Le **memoria flash** es un forma evoluite del memoria EEPROM que permitte que multiple positiones de memoria sia scribite o delite in un mesme operation de programmation per medio de impulsos electric, in contrasto con le anteriores que solmente permitte scriber o deler un singule cella cata vice. Pro isto, "flash" pote functionar a velocitates multo superior quando le systemas emplea le lectura e scriptura in differente punctos de iste memoria al mesme tempore.

## Characteristicas general
Le memorias flash es de typo **non volatile**, isto es, le information que illo immagazina non es perdite quando illo es disconnectite del currente, un characteristica multo valorate pro le multitude de usos in que se emplea iste typo de memoria.

Le **usos principal** de iste typo de memorias es alcun dispositivos basate sur le uso de batterias como telephonos mobile, PDAs, alcun apparatos electrodomestic, cameras de photographia digital, reproductores portatile de MP3, etc.

Le **capacitates de immagazinage** de iste cartas que integra memorias "flash" comenciava in 8Mb mais actualmente se trova in le mercato chartas de usque 8Gb annunciate in le medio del anno 2005 per varie fabricantes.

Le **velocitate de transferentia** de iste cartas, equalmente que le capacitate del mesme, ha continuate a crescer progressivemente. Le nove generation de cartas permitte velocitates de usque 20Mb/s.

Le **costo** de iste memorias es multo minus in respecto a un altere typo de memorias similar como eeprom et offere rendimentos e characteristicas multo superior. Economicamente, le precio in le mercato es de circa 50 € pro dispositivos con 512Mb de immagazinage, ben que, evidentemente, se trova dispositivos exclusivemente de immagazinage de alcun pauc Mbs pro precios realmente basse, e de usque 600 € pro illos de qualitate plus alte e de major usabilitate. Non obstante, le costo per Mb in le discos dur es multo inferior a illo que offere le "memoria flash" e, in plus le discos dur ha un capacitate enormemente superior a illo del "memorias flash".

Illo offere, in ultra, characteristicas como grande **resistentia al choc** e es realmente multo **silentiose**, viste que illo contine ni actuatores mechanic ni partes mobile. Su parve dimension tamben es un factor determinante al hora de seliger un dispositivo portatile, assi como su rapiditate e versatilitate pro tote uso in le qual illo es implementate.

Nonobstante, tote le typos de "memoria flash" solmente permitte un **numero limitate de scripturas et deletiones**, generalmente inter cento mille et un million, dependente del cella, del precision del processo de fabrication e del voltage necessari pro su deletion.

Iste typo de memoria es **fabricate con portas logic** NOR e NAND pro immagazinar le 0’s o 1’s correspondente. Actualmente (augusto de 2005) il existe un grande division inter le fabricantes de un typo o altere, specialmente al hora de seliger un systema de archivos pro iste memorias. Nonobstante, nunc comencia le disveloppamento de memorias basate in ORNAND.

Le systemas de archivos pro iste memorias es in plen disveloppamento anque jam in functionamento como per exemplo JFFS originalmente pro NOR, le qual habeva evoluite se a JFSS2 pro supportar cetero NAND o YAFFS, jam in su secunde version, pro NAND. Nonobstante, in le practica es empleate un systema de archivos FAT pro compatibilitate, super toto in le cartas de memoria extrahibile.